open-index/open-wikipedia-markdown huggingface dataset:
مخدوم بلاول

**مخدوم بلاول**  المعروف شہید مخدوم بلاول سندھ پاکستان کے محب وطن صوفی بزرگ، جید عالم اور فقیہ تھے۔

## حالات زندگی
مخدوم بلاول شہید 856ھ بمطابق 1451ء میں حسن سمو کے گھر میں موجودہ ضلع جامشورو کے شہر ٹلٹی میں پیدا ہوئے۔ مخدوم کا تعلق سندھ کے سمہ سلاطین حکمرانوں سے تھا۔ ان کے آباء اجداد سندھ میں سومرہ خاندان کی حکمرانی کے دور میں موجودہ لسبیلہ بلوچستان کے حکمران تھے جہاں سے نقل مکانی کرکہ ٹلٹی میں آباد ہوئے۔ مخدوم خاحب فقیری صفت کے مالک تھے۔ پچپن میں اسلامی اور دینی تعلیم کی طرف راغب ہوئے۔ شروعاتی تعلیم سید شہاب الدین بخاری کے مدرسہ میں سید نور حسین شاہ بخاری سے حاصل کی۔ مخدوم صاحب نے ناظرہ قرآن اور فقہ کی کتب پڑھنے کے ساتھ ساتھ عربی اور فارسی کی تربیت حاصل کی۔ مخدوم صاحب بڑے ذہین تھے اور قلیل عرصے میں اسلامی اور دینی علوم حاصل کر کہ بڑے عارف، فقیہ اور عالم بنے اور سندھ بھر میں پزیرائی حاصل کی۔ اس زمانے میں دہلی کے مشہور مصنف اور شاعر مخدوم جمالی لکھتے ہیں کہ سندھ میں تین روحانی رہبر اور عالم ہیں۔ ایک لعل شہباز قلندر دوسرے مخدوم بلاول اور تیسرے مخدوم نوح ہیں۔ بعد میں مخدوم بلاول ٹلٹی سے ہجرت کرکہ موجودہ ضلع دادو میں گاؤں باغبان میں رہائش پزیر ہوئے۔ باغبان موجدہ گاؤں مخدوم بلاول کا پرانہ نام ہے جو دادو کے شمال میں 10 کلومیٹر کے فاصلے پر انڈس ہائی وے کے قریب واقع ہے۔ یہاں مخدوم صاحب نے شاندار مسجد تعمیر کروائی جو آج بھی موجود ہے۔ مسجد کے ساتھ مدرسہ قائم کر کے درس و تدریس کا کام شروع کیا۔ مخدوم صاحب مکتب چلانے اور ذریعہ معاش کے لیے چرخوں پر کپڑا بنانے کا کام شروع کیا۔ طلبہ کے ساتھ خود بھی کام کیا کرتے تھے۔ مخدوم بلاول کے کئی طلبہ اور پیروکار تھے۔ مخدوم صاحب عام عوام کے ہمدرد اور محب وطن تھے جس وجہ سے عام آدمی بھی اس کے عقیدتمند تھے۔

## شہادت
مخدوم بلاول شہید کی شہادت کے بارے میں تاریخ میں تذکرہ موجود ہے۔ 1521ء میں شاہ بیگ ارغون نے سندھ پر حملہ کر کہ ٹھٹہ پر قبضہ کیا۔ باغبان پر حملے کی مخدوم، اس کے طلبہ اور عقیدت مندوں نے شاہ بیگ ارغون کی شدید مزاحمت کی۔ بعد میں سازش کے ذریعے شاہ بیگ ارغون نے مخدوم کو 929ھ بمطابق 1451ء میں شہید کیا گیا۔

## مزار
مخدوم بلاول شہید کا مزار ضلع دادو کے گاؤں مخدوم بلاول کے قبرستان میں واقع ہے۔ ہر ماہ کے پہلے جمع پر مخدوم صاحب کے مزار پر میلے کی طرح تقریبات منعقد ہوتی ہیں جسے سندھی میں “ماہ پیرو جمعو” کہتے ہیں۔

## حوالہ جات

زمرہ:1451ء کی پیدائشیں
زمرہ:1523ء کی وفیات
زمرہ:سندھ میں تصوف
زمرہ:سندھی شخصیات
زمرہ:سندھی شعرا
زمرہ:صوفی شعرا
زمرہ:سندھی زبان کے شعرا
زمرہ:سلطنت سندھ کی شخصیات
ابو حاتم رازی

**ابو حاتم الرازی** (پیدائش: 811ء— وفات: 890ء) یہ حافظ الحدیث امام بخاری اور امام مسلم کے زمانے میں ہوئے ہیں۔

## نام
ابو حاتم کنیت نام محمد بن إدريس بن المنذر بن داود، بن مهران الحنظلی، یہ ابن ابو حاتم الرازی کے والد ہیں۔

## ولادت
ابو حاتم رازی 195ھ 810ء میں رے میں پیدا ہوئے اور اسی طرف نسبت ہے۔ اصل میں ان کا تعلق اصفہان سے ہے۔
## حصول علم
علم حدیث کے حصول کے لیے عراق ،شام ،مصر اوربلاد الروم، . میں مختلف اوقات ٹھہرے رہے۔
### شیوخ اور تلامذہ
احمد بن قاسم زہری، محمد بن عبد اللہ انصاری، عثمان بن ہیثم، عفان بن مسلم، ابو نعیم عبید اللہ بن موسی، آدم بن ابی ایاس، ابو الایمان، سے روایت ہے۔ سعید بن ابی مریم، ابو مشر، ابو امیہ طرسوسی، عبد اللہ بن صالح عجلی اور دیگر۔ تلامذہ:: امام ابوداؤد، امام نسائی، امام ابن ماجہ اور ان کے بیٹے عبد الرحمٰن نے ان سے روایت کی اور عبدہ بن سلیمان مروزی، ربیع بن سلیمان مرادی، یونس بن عبد الاعلی اور محمد بن عوف طائی، جو ان کے شیخوں میں سے ہیں اور ان کے ساتھی اور چچازاد بھائی، ابو زرع رازی، محمد بن ہارون رویانی، ابو عوانہ اصفرائینی، ابن ابی الدنیا اور ابو زرعہ الدمشقی، ابو عمرو بن حکیم اور دیگر محدثین ۔
### جراح اور تعدیل
ابن حجر عسقلانی نے کہا صدوق ہے ۔ حافظ ذہبی نے کہا ثقہ ہے ۔ ابو زرعہ رازی نے کہا "لا باس بہ" اس میں کوئی حرج نہیں ہے ۔ ابو بکے الخلال نے کہا امام فی الحدیث ہے۔ احمد بن شعیب نسائی نے کہا ثقہ ہے ۔ ابو نعیم اصفہانی نے کہا امام ، حافظ ،شیخ ہے۔
## تصنیفات
* طبقات التابعين
* كتاب الزينة
* تفسير القرآن العظيم
* أعلام النبوة
* الجامع فی الفقہ 
## وفات
ابو حاتم رازی کی وفات شعبان 277ھ بمطابق 890ء میں بغداد میں ہوئی۔
## حوالہ جات

زمرہ:811ء کی پیدائشیں
زمرہ:890ء کی وفیات
زمرہ:رے (شہر) کی شخصیات
زمرہ:سنی ائمہ
زمرہ:محدثین
زمرہ:مفسرین
زمرہ:اثری شخصیات
زمرہ:195ھ کی پیدائشیں
زمرہ:277ھ کی وفیات
زمرہ:راوی ثقہ
زمرہ:بغداد میں وفات پانے والی شخصیات
ابن ابو حاتم

**ابن ابو الحاتم الرازی** (پیدائش: 854ء— وفات: 938ء) قدیم محدث، مفسر اور جرح و تعدیل کے امام تسلیم کیے جاتے ہیں۔

## نام
ابو محمد کنیت ہے نام عبد الرحمن بن محمد بن ادریس بن منذر بن داود بن مہران تمیمی الحنظلی رازی۔
## ولادت
ابن ابو حاتم 240ھ بمطابق 854ء کو ایران کے تاریخی شہر رے، میں پیدا ہوئے۔

## شہرت
ابن ابو حاتم کے نام سے مشہور ہیں ہے۔ ان کے والد ابو حاتم الرازی امام حافظ اور محدث تھے
## نسبت رازی
رازی نسبت رے شہر کی وجہ سے یہ مرو شاہجان کی وجہ ہے۔
## علمی اسفار
ان کے والد امام فی الحدیث ،امام جرح والتعدیل اور علل تھے طلب حدیث میں ان کے ساتھ بہت سفر کیے ان کے بیٹے عبد الرحمن کہتے ہیں کہ میرے والد فرماتے کہ میں نے طلب حدیث میں اس وقت نکلا جب میری عمر سات سال تھی اور اکثر سفر مجھے پیدل کرنا پڑے ہزاروں فرسخ چل کر علم حدیث حاصل کیا ان سفروں میں كوفہ سے بغداد کتنے سفر میں نے کیے مجھے اس کا شمار بھی یاد نہیں،اسی طرح مکہ سے مدینہ کئی سفر کیے اور بحرین جو صلا کے قریب تھا پیدل مصر جاتا تھا،مصر سے رملہ رملہ سے بیت المقدس، رملہ سے عسقلان رملہ سے طبریہ اور دمشق ،دمشق سے حمص اور حمص سے أنطاكية،اور أنطاكية سے طرسوس، پھر واپس طرسوس سے کا سفر کیا 
## عقیدہ
یہ اہلسنت جماعت سے تعلق رکھتے اور عقیدہ جہیمیہ کے سخت مخالف تھے۔

## اساتذہ
بہت سے شجوش میں سے چند ایک یہ ہیں۔
* ابو حاتم محمد بن ادريس بن المنذر الحنظلی الرازی۔ (والد تھے)
* احمد بن اصرم۔
* يونس بن حبيب الاصفہانی۔
* احمد بن منصور الرمادی۔
## شاگرد
* حُسينك التميمی۔
* يوسف الميانجی۔
* علی بن مدرك.
* علی بن محمد القصار۔
## تصانیف
* الجرح والتعديل - 8 جلدوں میں ہے ۔
* تفسير ابن ابی الحاتم کئی جلدوں پر مشتمل ہے دو ان میں سے طبع ہوئیں۔
* الرد على الجہميہ
* علل الحديث دو جلد
* المسندكبير
* الكنى
* الفوائد الكبرى
* المراسيل
* تقدمہ المعرفہ بكتاب الجرح والتعديل
* زهد الثمانيہ من التابعين
* آداب الشافعي ومناقبہ

## وفات
ابن ابو حاتم کی وفات 327ھ بمطابق 938ء میں ہوئی۔

## حوالہ جات

زمرہ:854ء کی پیدائشیں
زمرہ:938ء کی وفیات
زمرہ:محدثین
زمرہ:مدونین حدیث
زمرہ:240ھ کی پیدائشیں
زمرہ:327ھ کی وفیات
زمرہ:رے (شہر) کی پیدائشیں
زمرہ:طوس کی وفیات
زمرہ:راویان حدیث
زمرہ:ایران کے محدثین
زمرہ:سنی علماء اسلام
زمرہ:علمائے اہلسنت
زمرہ:شافعی فقہا
زمرہ:مفسرین
شفقت بزدار

**شفقت بزدار**سرائیکی اور اردو کے شاعر ہیں۔

## نام
قلمی نام شفقت بزدار اصلی نام غلام یحیٰی خان
## ولادت
شفقت بزدار 14دسمبر 1956ء کو بستی بزدار تونسہ شریف(پنجاب) , پاکستان میں پیدا ہوئے۔ ان کے والد حاجی غلام رسول بزدار فوج میں ملازم تھے مگر خوددار اتنے تھے کہ ملازمت چھوڑ کر کاشتکاری کو ترجیح دی۔ شفقت بزدار کی والدہ صاحبہ کا تعلق قیصرانی قبیلے سے تھا۔
## تعلیم
شفقت بزدار نے ابتدائی تعلیم بستی بزدار میں حاصل کی پھر 1973ء کو ہائی اسکول تونسہ شریف سے میٹرک کیا۔ 1976ء میں ایف۔ اے 1978ء میں بی۔ اے کیا۔

شفقت بزدار نےBC(بلوچستان کانسٹیبلری) میں بطور کلرک ملازمت کا آغاز کیا۔ ملازمت کے دوران میں انھوں نے ایک مزاحیہ نظم ’’کتا ہے کم کلرکی‘‘ لکھی ،جسے کلرکوں نے بہت پسند کیا مگر افسران کو پسند نہ آئی ۔ جس کی پاداش میں انھیں نوکری سے ہاتھ دھونا پڑا ۔ کچھ عرصہ بے روزگار رہنے کے بعد شفقت بزدار پنجاب واپس آئے اور پاکستان ریلوے میں بطوراے۔ ایس۔ ایم۔ والٹن ٹریننگ لاہور پہنچ گئے۔ ریلوے میں انھوں نے رلیونگ پیریڈ کے دوران میں ایک بڑی تقریب میں نظم’’شالا چلدی رہوے ریل‘‘ پڑھی ۔ اس نظم میں ریلوے میں ہونے والی کرپشن ، ملازمین اور افسران بالا کی روایتی سستی کا مزاحیہ انداز میں احاطہ کیا گیا ۔ جس پر افسران نے ان کا تبادلہ کسی ویران ریلوے اسٹیشن میں کر دیا۔اس طرح دل برداشتہ ہو کر انھوں نے ریلوے کی ملازمت بھی ترک کردی۔ کچھ عرصہ تونسہ شریف میں درس وتدریس سے وابستہ رہے۔

بعد ازاں گورنمنٹ کالج ڈیرہ غازی خان میں ایڈہاک پر لیکچرر بھرتی ہو گئے۔ ایک سال کے بعد ایڈہاک کی نوکری بھی ختم ہو گئی۔ کچھ عرصہ بے روزگار  رہے بعد ازاں کمیشن کا امتحان پاس کرنے کے بعد ٹوبہ ٹیک سنگھ کے کالج فرید آباد میں لیکچرر تعینات ہوئے۔پھر ان کا تبادلہ گورنمنٹ کالج فتح پور میں ہوا۔  وہاں سے  ان کا تبادلہ گورنمنٹ گریجویٹ کالج لیہ میں ہواپھرریٹائرمنٹ تک یہیں خدمات انجام دیتے رہے۔2016ء میں ریٹائرڈ ہوئے۔

### نمونہ کلام
او قیامت کوں ڈیکھ کے ٹردے

اپنڑی قامت کوں ڈیکھ کے ٹردے

میں مروت کوں ڈیکھ کے مرداں

اُو خوشامت کوں ڈیکھ کے ٹردے

میکدہ ہے مسیت دی راہ تیں

رند رحمت کوں ڈیکھ کے ٹردے

دل اُوندے پیار دی علامت ہے

ڈکھ علامت کوں ڈیکھ کے ٹردے

ڈو قدم ٹر تاں پوندے میڈے نال

ہن ملامت کوں ڈیکھ کے ٹردے

میڈے موضعے دا مولوی صاحب

کہیں نیامت کوں ڈیکھ کے ٹردے

لشکریں وچ حسینؓ دا لشکر

استقامت کوں ڈیکھ کے ٹردے

جو ہے شفقتؔ مرید صوفی دا

کہیں کرامت کوں ڈیکھ کے ٹردے

## شاعری
شفقت بزدار کا پہلا شعری مجموعہ ’’کریہہ دا قرض‘‘1995ء میں چھپا تو سرائیکی ادبی اور عوامی حلقوں میں خاص پزیرائی ملی ـ۔ انھوں نے باقاعدہ کسی استاد شاعر سے اصلاح نہیں لی لیکن وہ اقبال سوکڑی کو اپنا استاد تسلیم کرتے ہیں۔ اس پہلے مجموعے میں ڈاکٹر طاہر تونسوی، اقبال سوکڑی، پروفیسر شہباز نقوی مرحوم، پروفیسر مہر اختر وہاب اور رفعت عباس کے گراں قدر تاثرات شامل ہیں جو مجموعے کے حسن کو مزید نکھارتے ہیں۔
 تھل دامان سرائیکی ادبی سنگت کی بنیاد رکھی اور ایک رسالہ ”سرت”لڑی کے طور پر نکالا۔
## شعری مجموعے
شفقت بزدار کے پانچ شعری مجموعے
* کریہہ دا قرض
* نکھیڑے
* ریشم رستے
* پیو استاد تے ما استانی
* جیون جوگ جیون روگ ،چھپ چکے ہیں جو موصوف کی شاعرانہ عظمت کا واضح ثبوت ہیں۔ ان کی شاعری میں خیال کی جدت، جذبوں کی سچائی، فکر کی گہرائی، انقلابیت، رجائیت کے رنگ نمایاں نظر آتے ہیں۔
 

## حوالہ جات

زمرہ:سرائیکی زبان کے شعرا
شاکر تونسوی

**شاکر تونسوی** سرائیکی زبان کا ایک گمنام مگر نمائندہ شاع رہے۔
شاکر تونسوی مشاعروں کی جان سمجھے جاتے تھے۔ ان کا لکھنے کا انداز جداگانہ ان کے پڑھنے کا انداز نرالا تھا۔ شاکر تونسوی کی زندگی مصائب و آلام سے عبارت ہے اور غربت کے دکھ درد بھی نس نس میں سرایت کیے ہوئے ہیں لیکن یہ حصار ذات توڑ کر کائنات میں پھیلے نظر آتے ہیں کیونکہ انھوں نے انسانی سماج کا فرد ہوتے ہوئے دنیا کے مجبور و مقہور اور مظلوم طبقہ کی نمائندگی کی اور ان کے ساتھ ہونے والی ہر نا انصافی اور ظلم و ستم کے خلاف آواز بلند کی اور ان کو سماجی شعور دے کر نئے عزم سے جینے کا حوصلہ دیا۔ جہاں ان کی شاعری میں دکھی انسانیت سے محبت کے جذبے فراواں ہیں وہاں انھوں نے اپنی شاعری میں جا بجا استحصالی طبقہ کو سخت تنقید کا نشانہ بھی بنایا۔ ان کی شاعری میں جذبے کی صداقت، خیالات کی ندرت، سوزو گداز اور تغزل نمایاں ہے۔ شاکر تونسوی کا اسلوب سادہ مگر پر درد، پر تاثیر ہے۔
* ظالم کنوں انصاف دی کوئی آس نئیں شاکر
* یار اے تجربہ تساں ہر بار کرو
ان کی ایک بلا عنوان طویل نظم ہے جس کے تقریباً اڑتالیس بند ہیں جس میں ظالمانہ نظام حیات پر سخت تنقید کی گئی ہے جس میں غریب عوام بھوک، پیاس کی آگ میں نہ صرف سلگتے نظر آتے ہیں بلکہ ان سے جینے کا حق بھی چھین لیا گیا ہے۔

* محبت وچ قدم رکھناں کوئی آسان نئیں ہوندا
* اُڈو پتھر وی آ لگدن جڈو امکان نئیں ہوندا
 
## حوالہ جات

زمرہ:سرائیکی زبان کے شعرا
بوشانک درویش محمد پاشا

**بوشانک درویش محمد پاشا** (پیدائش: 1569ء– وفات: 9 دسمبر 1606ء) عثمانی سیاست دان اور سلطنت عثمانیہ کے چھیاسٹویں وزیر اعظم تھے۔ درویش محمد پاشا 21 جون 1606ء سے 9 دسمبر 1606ء تک وزیراعظم سلطنت عثمانیہ رہے۔

## سوانح
درویش محمد پاشا کی پیدائش 976ھ/ 1569ء میں سنجاق بوسنیا میں ہوئی جو اُس وقت ایالت بوسنیا میں واقع ایک چھوٹا انتظامی قصبہ تھا اور ایالت بوسنیا سلطنت عثمانیہ کا ایک صوبہ تھا۔ محمد پاشا کا خاندان مسیحی تھا۔ اُسے چھوٹی عمر میں ینی چری میں بھرتی کرنے کے لیے عثمانی فوج نے سنجاق بوسنیا سے اپنی تحویل میں استنبول پہنچا دیا تھا۔ ینی چری فوج میں وہ بستانچیوں کی ایک پلٹن میں ملازم رہا۔ 1013ھ/ 1603ء میں والدہ سلطان خنداں سلطان کی توجہ سے سلطان احمد اول نے اُسے بستانچی باشی کے عہدے پر فائز کیا۔ 1014ھ/ 1605ء میں جب سلطان احمد اول بورصہ گیا تو استنبول کا نظم و نسق درویش محمد پاشا کے سپرد کر دیا گیا۔ ماہِ رمضان 1014ھ/ فروری 1605ء میں اُسے وزیر کے عہدے پر تقرری دیتے ہوئے سلطان احمد اول نے اُسے عثمانی بحریہ کا کپتان یعنی قپودان پاشا مقرر کر دیا۔

## وزیر اعظم سلطنت عثمانیہ
قپودان پاشا کے عہدے پر درویش محمد پاشا قلیل مدت تک فائز رہا۔ 21 جون 1606ء کو وزیراعظم سلطنت عثمانیہ صوقلوزادے لالہ محمد پاشا کی وفات پر درویش محمد پاشا کو وزیراعظم سلطنت عثمانیہ مقرر کر دیا گیا۔ اِس منصب پر درویش محمد پاشا بہت جلد ترقی کرتے ہوئے پہنچا تھا جس کے باعث اُس کے دشمنوں کی عداوت برملا ظاہر ہونے لگی اور بعد ازاں اِنہی لوگوں نے سلطان احمد اول کو درویش محمد پاشا سے بدگمانی پیدا کردی۔

## وفات
درویش محمد پاشا کے مخالفین نے سلطان احمد اول کو ہر طرح سے اُس کے خلاف بدگماں کر دیا جس سے اُسے وزیراعظم سلطنت عثمانیہ کے عہدے سے برطرف کر دیا گیا اور 9 دسمبر 1606ء کو استنبول میں قتل کر دیا گیا۔ درویش محمد پاشا 21 جون 1606ء سے 9 دسمبر 1606ء یعنی 5 ماہ 18 دن  تک وزیراعظم سلطنت عثمانیہ رہے۔

## کردار
ترک وقائع نگار اور مؤرخین درویش محمد پاشا کو تند مزاج، بے انصاف اور نااہل شخص گردانتے ہیں لیکن اِس کے برعکس باب عالی، استنبول میں موجود انگریزی سفیر Lello اپنے وقائع میں اُس سے متعلق بہت اچھی آراء لکھتا ہے : **وہ اُن تمام وزرائے اعظم میں جن سے میں واقف ہوں، سب سے زیادہ صاحب عزم اور ماہر سیاست تھا۔ **

## مزید پڑھیے
* سلطنت عثمانیہ
* فہرست وزرائے اعظم سلطنت عثمانیہ
* فہرست قپودان پاشا
* احمد اول
* خنداں سلطان
* استنبول
* باب عالی

## حوالہ جات

زمرہ:1606ء کی وفیات
زمرہ:بوسنیائی نژاد عثمانی شخصیات
زمرہ:دوشیرمہ
زمرہ:سترہویں صدی کے عثمانی وزرائے اعظم
زمرہ:سلطنت عثمانیہ
زمرہ:عثمانی جرنیل
زمرہ:عثمانی شخصیات کے نامکمل مضامین
زمرہ:قسطنطنیہ میں وفات پانے والی شخصیات
زمرہ:سترہویں صدی کے سلطنت عثمانیہ کے غلام
زمرہ:عثمانی بوسنیائی اشرافیہ
شمعون بن لکیش

**ربی شمعون بن لکیش** (;  ***شمعون بار لکیش*** یا ***بارِ لکیش*** المعروف ”ریشِ لکیش“) ایک آمورائیم اور دانشمند یہودی تبصرہ نگار تھے۔ انھوں نے تورات کی تعلیمات کی ترسیل میں اہم کردار ادا کیا تھا۔ شمعون نسل ثانی کی اہم ”آمورا“ شخصیت تصور کیے جاتے ہیں۔

## سوانح حیات
ربی شمعون بصری کے مشرقی حصہ دریائے اردن میں سنہ 200ء میں پیدا ہوئے۔ انھوں نے بعد میں رہائش صفوریہ میں اختیار کرلی تھی۔ ان کے والد کے علاوہ ان کے آبا و اجداد کا کسی کو علم نہیں ہے۔

## حوالہ جات

زمرہ:200ء کی پیدائشیں
زمرہ:275ء کی وفیات
زمرہ:تیسری صدی کے ربی
زمرہ:رومی گلیڈی ایٹر
زمرہ:یہود
زمرہ:ویکی ڈیٹا سے مطابقت رکھنے والی مختصر تفصیل
فراز حامدی

**ڈاکٹر فراز حامدی** کے نام سے ادبی دنیا میں جانے پہچانے والی شخصیت کا حقیقی نام عبد الواحد حسین خان ہے۔ ان کی پیدائش ریاست راجستھان کے ضلع ٹونک میں سنہ 1945ء میں ہوئی۔ ابھی وہ راجستھان کے ایک علاقہ جے پور میں قیام پزیر ہیں۔

## حوالہ جات

زمرہ:1945ء کی پیدائشیں
زمرہ:اردو شعرا
زمرہ:راجستھان کی شخصیات
ٹلٹی

**ٹلٹی**  سندھ پاکستان کے ضلع جامشورو، تحصیل سیہون میں قدیم اور تاریخی شہر ہے جو دریائے سندھ کے کنارے واقع ہے۔ ٹلٹی سیہون کے شمال، دادو کے جنوب اور بھان سیدآباد کے جنوب- مشرق میں ہے، سڑک کے ذریعے مذکورہ شہروں سے ملا ہوئا ہے۔ ٹلٹی شہر میں سیکنڈری تک تعلیم کا بندوبست ہے۔ سطح سمندر سے یہ علاقہ 44 میٹر بلندی پر آباد ہے،

2017ء کی مردم شماری کے مطابق ٹلٹی موضع کی آبادی 6716 ہے، جو 1387 گھروں میں رہتی ہے،ٹلٹی یونین کونسل کی آبادی 37694 نفوس پر مشتمل ہے،

## تاریخ
ٹلٹی شہر کا سندھ کے تاریخی شہروں میں شمار ہوتا ہے۔ ٹلٹی کا تاریخی تذکرہ سندھ کے سمہ سلاطین حکمرانوں کے دور کی تاریخ میں موجود ہے۔ ٹلٹی میں سندھ کے محب وطن صوفی بزرگ، عالم اور فقیہ شہید مخدوم بلاول پیدا ہوئے۔ سمہ خاندان کے حکمران جام نظام الدین المعروف جام نندو کے سپہ سالار اور وزیر اعظم مبارک خان المعروف دولہہ دریا خان کا گاؤں رہا ہے۔ دولہہ دریا خان کو جام نظام الدین نے گاؤں **گاہا** (تعلقہ جوہی) اور ٹلٹی میں جاگیریں عطا کی تھیں۔ سندھ پر شاہ بیگ ارغون کے حملے کے وقت دولہہ دریا خان کے بیٹے محمود اور مٹھن موجود تھے۔ ٹلٹی میں سندھ کے دانشور، ادیب، مصنف، ماہر تعلیم، محقق اور مورخ علامہ عمر بن محمد داؤد پوتہ پیدا ہوئے۔ ٹلٹی میں علامہ دائود پوتہ کا گھر آج بھی خستہ حال میں موجود ہے۔

## ٹلٹی کا قدیم قلعہ
سمہ حکمرانوں کے دور میں ٹلٹی شہر قلعے میں قائم تھا۔ دفاعی اعتبار سے ٹلٹی کا قلعہ سیہون کے قلعے کے بعد بڑا اہم قلعہ تھا۔ تاریخی تذکروں کے مطابق ٹلٹی کا قلعہ بہت بڑا تھا۔ شاہ بیگ ارغون کے حملے کے وقت قلعے کی موجودگی کی تاریخ تصدیق کرتی ہے۔ شاہ بیگ ارغون کے حملے کے وقت دولہہ دریا خان کے بیٹے محمود اور مٹھن کے ساتھ جرنیل رنمل سوڈھو، سہتوں، سمیجوں اور دوسرے قبائل سے جرنیل ٹلٹی کے قلعے میں جمع ہوئے تھے۔ انھوں نے مل کر شاہ بیگ کا مقابلہ کیا اور ٹلٹی کے قلعے میں لڑتے شہید ہوئے۔ اس وقت ٹلٹی کے قلعہ کے آثار مسمار ہو چکے ہیں۔

## حوالہ جات

زمرہ:سندھ کے شہر
اولین ٹیسٹ میں پانچ وکٹ حاصل کرنے والے بھارتی کھلاڑی

متبادل=Members of the 1932 Indian Test cricket team that visited England.|بائیں|تصغیر|ہندوستانی ٹیسٹ ٹیم جس نے 1932ء میں انگلینڈ کا دورہ کیا
کرکٹ میں 5 وکٹ کا حصول (جسے "فائیو فار" یا "فائفر" بھی کہا جاتا ہے) سے مراد ایک گیند باز ہے جو ایک ہی اننگز میں 5 یا اس سے زیادہ وکٹیں لیتا ہے۔ ڈیبیو پر 5 وکٹیں حاصل کرنا ناقدین کی طرف سے ایک قابل ذکر کامیابی ہے۔  ستمبر 2024ء تک 174 کرکٹرز نے ٹیسٹ میچ کے ڈیبیو پر 5 وکٹیں حاصل کی ہیں جن میں سے 9 کا تعلق ہندوستان کی قومی کرکٹ ٹیم سے ہے۔ 5 وکٹیں 4 مختلف مخالفین کے خلاف حاصل کی گئیں-آسٹریلیا اور ویسٹ انڈیز کے خلاف تین تین، انگلینڈ کے خلاف دو بار اور ایک بار پاکستان کے خلاف 9 مواقع کے نتیجے میں 5 جیت، 2 ہار اور 2 ڈرا ہوئے ہیں۔ 5 وکٹیں 8 مختلف مقامات پر لی گئیں جن میں سے چھ ہندوستان میں جن میں 3 ایم اے چدمبرم اسٹیڈیم چنائی میں لی گئیں۔

5 وکٹ لینے والے پہلے بھارتی محمد نثار تھے جنھوں نے جون 1932ء میں انگلینڈ کے خلاف بھارت کے پہلے ٹیسٹ کے دوران 93 رنز دے کر 5 وکٹیں حاصل کیں۔یہ کارنامہ انجام دینے والے اگلے شخص ایک لیگ اسپنر ومن کمار تھے۔ 64 رنز دے کر 5 وکٹوں کے ان کے اعدادوشمار نے بھارت کو پاکستان کے خلاف میچ جیتنے کے قریب پہنچا دیا۔  دسمبر 1967ء میں سید عبد علی نے آسٹریلیا کے خلاف 55 رن دے کر 6 وکٹیں حاصل کیں۔ یہ اعداد و شمار ڈیبیو پر کسی ہندوستانی فاسٹ باؤلر کے بہترین ہیں۔  جنوری 1988ء میں ویسٹ انڈیز کے خلاف 61 رنز دے کر نریندرا ہیروانی کی 8 وکٹیں ٹیسٹ ڈیبیو پر کسی ہندوستانی کی طرف سے بہترین بولنگ کے اعداد و شمار ہیں۔میچ میں 136 رنز دے کر ان کی مجموعی طور پر 16 وکٹیں ڈیبیو پر کسی بھی بولر کا ریکارڈ ہیں۔ فروری 2021ء تک وہ واحد ہندوستانی کرکٹر ہیں جنھوں نے ڈیبیو پر ٹیسٹ میچ میں 10 یا اس سے زیادہ وکٹیں حاصل کیں۔ 

یہ کارنامہ انجام دینے والے سب سے حالیہ ہندوستانی کرکٹر اکشرپٹیل تھے جنھوں نے فروری 2021ء میں انگلینڈ کے خلاف 60 رنز دے کر 5 وکٹیں حاصل کیں۔ بھارت نے یہ میچ 317 رنز سے جیت لیا۔  یہ کارنامہ انجام دینے والے صرف نسار، علی اور شامی ہی فاسٹ باؤلرز ہیں باقی 6 اسپن باؤلرز تھے۔ 

## کلید

## پانچ وکٹیں حاصل کرنے والے کھلاڑی

## مزید دیکھیے
* ایک اننگ میں پانچ وکٹیں
* اولین ٹیسٹ میں پانچ وکٹ حاصل کرنے والے کرکٹ کھلاڑی
* ٹیسٹ ڈیبیو پر دو پانچ وکٹیں حاصل کرنے والے کرکٹ کھلاڑیوں کی فہرست

## حوالہ جات

زمرہ:بھارت کے ٹیسٹ کرکٹ کھلاڑی
زمرہ:بھارتی بین الاقوامی کرکٹ کھلاڑیوں کی فہرستیں
زمرہ:اولین ٹیسٹ میں پانچ وکٹ حاصل کرنے والے کرکٹ کھلاڑیوں کی فہرست
الائیڈ بینک لمیٹڈ کے کرکٹ کھلاڑیوں کی فہرست

یہ الائیڈ بینک لمیٹڈ کرکٹ ٹیم کے فرسٹ کلاس کرکٹ یا لسٹ اے کرکٹ کھلاڑیوں کی ٹیم ہے۔ ٹیم نے 116 فرسٹ کلاس کرکٹ میچ 1979ء اور 2005ء اور 85 لسٹ اے میچ 1983ء اور 2005ء کے درمیاں میں کھیلے۔ فہرست میں صرف پہلے اور آخری سیزن کا ذکر ہے، ضروری نہیں کہ اس دوران میں کھلاڑیوں نے باقی تمام سیزن میں بھی حصہ لیا ہو۔ 
## قابل ذکر کھلاڑی

* علی حیدر، 1990/91-2004/05
* عامر حنیف، 1994/95-2004/05
* عامر نذیر، 1993/94-2002/03
* عامر سہیل، 1992/93-2000/01
* عاقب جاوید، 1992/93-2002/03
* عبد الرؤف، 2003/04-2004/05
* عابد بٹ، 1995/96-1997/98
* علیم ڈار، 1995/96
* امین لاکھانی، 1982/83-1984/85
* ارشد خان، 1995/96-2004/05
* عطا الرحمان کرکٹ کھلاڑی، پیدائش 1967)، 1991/92-2001/02
* عطا الرحمان، 1992/93-2004/05
* اختر خان، 1978/79-1992/93
* عظیم حفیظ، 1982/83-1983/84
* بلال خان، 2002/03-2004/05
* بلال رانا، 1992/93-1999/00
* احسان بٹ، 1995/96-1999/00
* فرحان عادل، 2003/04
* فاروق رشید، 1978/79-1984/85
* فروز نجم الدین، 1983/84-1984/85
* ہمایوں فرحت، 1997/98-2002/03
* ہمایوں حسین، 1990/91-1999/00
* اعجاز احمد، 1994/95-2004/05
* اقبال سلیم، 1995/96-2000/01
* اقتدار علی، 1978/79-1984/85
* جہانگیر خان سین، 1996/97
* جلال الدین، 1982/83-1984/85
* کامران حان، 1995/96-1997/98
* کاشف محمود، 2000/01
* خالد لطیف، 2003/04-2004/05
* منظور اختر، 1990/91-2004/05
* منصور حسین، 1995/96-1999/00
* مظہر علی، 1978/79-1981
* محمد اکرم، 1996/97-2000/01
* محمد نواز، 1993/94-2001/02
* محمد سلمان، 2003/04-2004/05
* م، 1994/95-2004/05
* محسن کمال، 1983/84
* معین الدین، 1979/80-1991/92
* ندیم قریشی، 1978/79-1981
* نصیر چغتائی، 1982/83
* نوید لطیف، 2001/02-2002/03
* رانا نوید الحسن، 2001/02
* رئیس ارلرحمان، 1981–1984/85
* راج ہنس، 1991/92-1999/00
* رمیز راجہ، 1983/84-1997/98
* راسخ اختر، 1978/79
* راشد لطیف، 1996/97-2004/05
* رفاقت علی، 1992/93-1996/97
* رضوان علی، 2003/04-2004/05
* سلیم یوسف، 1982/83-1984/85
* سلمان قزلباش، 1978/79-1983/84
* شاہد محبوب، 1982/83-1998/99
* شاید نقی، 1990/91-1995/96
* شعیب حبیب، 1978/79-1990/91
* طاہر مغل، 2003/04-2004/05
* طاہر نصیر، 1978/79-1982/83
* تیمور خان، 1997/98-2004/05
* طلعت مسعود، 1982/83-1984/85
* تنویر احمد، 2000/01-2004/05
* توقیر حیدر، 1978/79-1979/80
* عثمان طارق، 2000/01-2004/05
* وجاہت اللہ واسطی، 1995/96-2004/05
* وقار یونس، 2003/04
* واصف علی، 1999/00
* ظفر احمد، 1983/84-1984/85
* ظفر مہدی، 1981–1991/92
* زکی احمد، 1978/79-1979/80

## حوالہ جات

زمرہ:الائیڈ بینک لمیٹڈ کے کرکٹ کھلاڑی
زمرہ:پاکستان کے کرکٹ کھلاڑیوں کی فہرستیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستانی کرکٹ کھلاڑیوں کی فہرست بلحاظ علاقائی ٹیم
علا الدین پاشا (صدراعظم)

**علاء الدین پاشا** (وفات: 1331ء) سلطنت عثمانیہ کے پہلے عثمانی صدراعظم تھے۔ وہ 1320ء سے 1331ء تک وزیراعظم سلطنت عثمانیہ مقرر رہے۔

## سوانح
علاء الدین پاشا کا سنہ پیدائش معلوم نہیں ہو سکا، البتہ وہ ترک نسل کے باشندے تھے۔ علاء الدین پاشا کی پیدائش موجودہ ترکی کے شہر نالیحان کے ایک قصبہ شاندرے، نالیحان میں ہوئی تھی۔ علاء الدین کے والد کمال الدین تھے۔ علاء الدین پاشا عموماً حاجی کمال الدین اوغلو علاء الدین یا علاء الدین بن حاجی کمال الدین کے نام سے مشہور تھے۔ علاء الدین کا تعلق شاندارلی خاندان سے تھا۔ علاء الدین پاشا حنفی فقیہ بھی تھے۔

## وزیر اعظم سلطنت عثمانیہ
علاء الدین پاشا کو سلطان عثمان اول نے اپنے عہدِ حکومت کے اواخر سالوں میں یعنی 1320ء میں وزیراعظم سلطنت عثمانیہ مقرر کیا۔ سلطان اورخان اول کے تمام عہدِ حکومت میں وہ اِسی منصب پر فائز رہے۔ علاء الدین پاشا نے عثمانی فوج میں پہلا ایستادہ فوجی دستہ تشکیل دیا جو بعد میں ینی چری کہلایا۔ نئے دستے کی ٹوپیاں سفید رنگ کی کردی گئیں جو پہلے ترکمانی فوج کی سرخ ٹوپیوں جیسی تھیں۔ علاء الدین پاشا 1320ء سے 1331ء تک یعنی 11 سال تک وہ وزیراعظم سلطنت عثمانیہ کے عہدے پر فائز رہے۔

## وفات
1333ء سے قبل ہی علاء الدین پاشا کا انتقال ہوا۔ ترک مؤرخین کا خیال ہے کہ وہ 1331ء میں انتقال کر گئے تھے۔

## مزید دیکھیے
* فہرست وزرائے اعظم سلطنت عثمانیہ
* شاندارلی خاندان
* سلطان عثمان اول
* سلطان اورخان اول
* سلطنت عثمانیہ
* ینی چری

## حوالہ جات

زمرہ:1331ء
زمرہ:چودہویں صدی کے عثمانی وزرائے اعظم
زمرہ:سلطنت عثمانیہ
زمرہ:سلطنت عثمانیہ کے ترک
زمرہ:ویکی ڈیٹا سے مختلف مختصر وضاحت
چندارلی کارا خلیل خیر الدین پاشا

**چاندارلی خلیل پاشا کبیر** (وفات: 22 جنوری 1387ء) سلطنت عثمانیہ کے پانچویں وزیر اعظم تھے۔ خلیل پاشا ستمبر 1364ء سے 22 جنوری 1387ء تک وزیراعظم سلطنت عثمانیہ رہے۔

## حوالہ جات

زمرہ:1364ء
زمرہ:1387ء
زمرہ:چودہویں صدی کے عثمانی وزرائے اعظم
زمرہ:سلطنت عثمانیہ
زمرہ:1387ء کی وفیات
زمرہ:پاشا
زمرہ:سلطنت عثمانیہ کے ترک
زمرہ:عثمانی شخصیات کے نامکمل مضامین
زمرہ:چندارلی خاندان
غلامی اور اسلام

**غلامی** اسلام کا ادارہ نہیں تھا۔ اسلام کو سماج سے ورثہ میں ملا۔ اس کی اصلاح کے لیے اسلام میں سب سے پہلا کام یہ کیا کہ یہ قانون بنایا کہ مفتوحہ قوم کے افراد نہیں بلکہ صرف جنگی قیدی یعنی جو میدان جنگ میں مسلمانوں کے خلاف لڑنے آئیں گے جنگ کے خاتمے کے بعد گرفتار کیے جائیں گے۔ اگلے مرحلہ پر اما منا بعد و اما فداء پر عمل کرتے ہوئے انھیں بلا معاوضہ یا فدیہ لے کر یا اپنے قیدیوں کے تبادلہ میں رہا کر دیا جائے گا ۔
اس دور میں بین الاقوامی قوانین اور ریاستی حدود کے تحفظ نہ ہونے کی وجہ سے کچھ قیدی ایسے بچ رہتے تھے جنھیں کوئی رہائ دلانے والی ریاست باقی نہیں ہوتی تھی یا خاندان قبیلہ ختم ہو جاتا تھا۔ اس لیے ان کی واپسی کی راہ نہیں رہتی تھی۔ ایسے افراد کو کیمپوں میں رکھنے سے سماجی برائیاں جنم لے سکتی تھی اور ریاست پر بار بھی ہوتا اس لیے انھیں انفرادی طور پر مجاہدین میں تقسیم کر دیا جاتا تاکہ وہ اسلامی معاشرے میں جذب ہو سکیں۔ اور کوئی منظم سازش نہ کر سکیں اور ان کا بوجھ تقسیم ہو جائے انھیں پبدا آوری کاموں میں لگایا جا سکے .

ان کی دیگر ضروربات کے علاوہ ان کی جنسی ضروریات کا خیال نہ رکھا جاتا تو اسلامی معاشرہ طوائفوں اور بے مہار سانڈوں کا معاشرہ بن جاتا۔ اس لیے اس کا یہ اہتمام کیا گیا کہ ان کی آپس میں شادیاں کروا دی جائیں تاکہ وہ پاکیزہ با عزت زندگی گزاریں۔ جو باندی کسی کے نکاح میں آجائے وہ دوسرے کسی کے لیے حتی کہ مالک کے لیے بھی حرام ہوجاتی ہے۔ اگر کسی باندی کا مالک اپنی باندی سے جنسی تعلق رکھنا چاھے تو اسے سماج میں نکاح کی طرح مشتہر کرے۔ خفیہ تعلقات نہیں ہوں۔ البتہ ایسی صورت میں باندی کی رضا مندی کو اس قانونی پیچیدگی کی وجہ سے ضروری نہیں سمجھا گیا کہ نکاح ایک آزادانہ معاہدہ ہے جو دو آزاد اور خود مختار فریقین میں ہوتا ہے اور یہاں ایک فریق آزاد اور خود مختار نہیں ہے اس لیے اس کی طرف سے اس کا مالک وکیل ہو گا ۔

قرون وسطی کی غلامی کا اسلام سے کوئی تعلق نہیں، وہ حاجیوں کے قافلوں اور تجارتی قافلوں کو لوٹ کر غلام باندیاں بنا کر بیچ دینا اور اسے اسلامی سمجھنا اسلام کے خوبصورت ماتھے پر کلنک کا ٹیکہ تھا۔

## حوالہ جات

## بیرونی روابط
* غلامی، تاریخی پس منظر اور اسلامی اصلاحات

زمرہ:اسلام اور غلامی
زمرہ:اسلام متعلقہ نزاعات
زمرہ:اسلامی اخلاقیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
یفر

**یفر** ( جرمنی: Jever) جرمنی کا ایک شہر و جرمن بلدیہ جو فریس لینڈ میں واقع ہے۔

## تفصیلات
یفر کی مجموعی آبادی 13,910 افراد پر مشتمل ہے۔

## جڑواں شہر
شہر یفر کا جڑواں شہر زربیست ہے۔

## مزید دیکھیے
* جرمنی
* فہرست جرمنی کے شہر

## حوالہ جات

زمرہ:ویکی ڈیٹا سے مختلف مختصر وضاحت
زمرہ:جرمنی میں مرگ انبوہ کے مقامات
ریشم کا کیڑا

**ریشم کے کیڑے** سے مراد ایک پالتو کیڑے *بمبئ مورکس* کا لاروا یا بالغ کیڑا ہے۔ معاشی طور پر یہ اہميت کا حامل ہے کینونکہ بنیادی طور پر یہی ریشم کا ذریعہ ہے۔ یہ کیڑا عام طور پر سفید شہتوت کے پتے کھاتا ہے لیکن بعض اوقات شہتوت کے دیگر نوع حتیٰ کے مالٹا کی ایک قسم پر بھی گزارا کرتا ہے۔ پالتو ریشمی کیڑا اپنی افزائش کا انحصار زیادہ تر انسانوں پر کرتا ہے جو اسے ہزاروں سال سے خاص افزائش نسل کا خیال رکھتے ہیں۔ جبکہ جنگلی ریشمی کیڑا نسلی طور پر الگ اور ریشم بنانے کے معاشی لحاظ سے مفید نہیں۔

اس کیڑے کو پالتو بنانے کا عمل 5 ہزار سال قبل چین میں شروع ہوا جہاں سے یہ کوریا، جاپان، ہندوستان اور پھر بعد میں مغرب و مشرقی روس میں پہنچا۔

## حوالہ جات

زمرہ:پالتو جانور
زمرہ:ثقافت میں حشرات
زمرہ:ریشم
زمرہ:کامنز زمرہ جس کا ربط ویکی ڈیٹا پر ہے
زمرہ:روایتی چینی طب
زمرہ:تتلیاں
زمرہ:حشرات الارض
مجتبی حسین (ضد ابہام)

**مجتبی حسین** سے مراد حسب ذیل شخصیات ہو سکتی ہیں:
# سید مجتبی حسین (پیدائش: یکم جولائی، 1922ء - وفات: یکم اپریل، 1989ء ): پاکستان کے ممتاز اردو تنقید نگار، استاد۔ دانشور اور شاعر جنھیں یو۔ این۔ او ایوارڈ برائے بچوں کا ادب حاصل ہے۔
# مجتبیٰ حسین (پیدائش: 15 جولائی 1936ء - بہ قید حیات): بھارت کے اردو کے ممتاز مزاح نگار۔ انھیں 10 سے زائد ایوارڈز حاصل ہوئے جن میں غالب ایوارڈ، مخدوم ایوارڈ، کنور مہندر سنگھ بیدی ایوارڈ، جوہر قریشی ایوارڈاوراور میر تقی میر ایوارڈ شامل ہیں۔ ان کے طویل خدمات کے اعتراف میں کرناٹک کی گلبرگہ یونیورسٹی نے 2010ء میں ڈاکٹریٹ کی اعزازی ڈگری سے نوازا ۔
روحانی نفسیات

**روحانی نفسیات** روحانیت اور سائنس کی ایک آمیزش ہے۔ یہ روایتی نفسیات کے عناصر اور روحانیت کے استعمال سے افراد کو بہتر بننے اور زندگیوں سے مطمئن ہونے میں معاون ہے۔

اس کی چند مثالیں اس طرح ہیں:
# مسیحیت میں، بطور خاص کاتھولک طبقے میں پادری کے رو برو اقرار گناہ اور معافی کا تصور۔
# اسلام کا تصور کہ انسان کی پکار سیدھے خدا تک پہنچتی ہے۔ یا یہ کہ مایوسی کفر ہے۔

## افادیت
روحانی نفسیات کو بطور خاص ان حالات کے لیے موزوں بتایا گیا:
* معاشی بحران
* انتہائی مایوسی کے وقت جب کسی مدد کے ذرائع نہ ہو نہ کوئی امید ہو۔

## مزید دیکھیے
* روحانیت (عقیدہ)
* مذہب
* سائنس
* تقدیر
* توبہ
* الٰہیات

## حوالہ جات

زمرہ:روحانی نظریات
زمرہ:مطبی نفسیات
زمرہ:مذہب اور سائنس
زمرہ:مراقبہ
زمرہ:ممارسات عہد نو
زمرہ:ویکی ڈیٹا سے مختلف مختصر وضاحت
زمرہ:باطن پرستی
زمرہ:نفسیاتی مکاتب
زمرہ:مطالعہ مذہب
خلافت راشدہ کی فوج

**[[خلافت راشدہ]] کی فوج** ساتویں صدی عیسوی (پہلی صدی ہجری) میں خلفائے راشدین کی مسلح افواج، جس نے ساتویں صدی میں راشدین بحریہ کے ساتھ مل کر فتوحات سمیٹیں۔ راشدین فوج نظم و ضبط، حکمت عملی، صلاحیت اور تنظیم کا اعلیٰ معیار پر قائم تھی۔
اس وقت، راشیدین فوج ایک طاقتور اور بہت مؤثر قوت تھی۔ راشیدین فوج کا حجم 632ء میں ابتدائی طور پر 13،000 فوجیوں پر مشتمل تھا، لیکن خلافت کی وسعت میں توسیع ہونے پر، فوج بتدریج 100000 فوجیوں تک جا پہنچی۔ خلافت راشدہ کے تین کامیاب ترین سپاہ سالاروں میں فاتح فارسی میسوپوٹیمیا؛ خالد بن ولید، فاتح رومی شام؛ ابو عبیدہ ابن الجراح اور فاتح رومی مصر؛ عمرو ابن العاص شامل ہیں۔

## عددی طاقت

## جرنیل
* خالد بن ولید
* عمرو ابن عاص
* ابوعبیدہ ابن جراح
* سعد بن ابی وقاص
* یزید بن ابو سفیان
* شرحبیل بن حسنہ
* قعقاع بن عمرو تميمی
* ضرار بن ازور
* عاصم بن عمرو تميمی
* عبد اللہ بن عامر

## مزید دیکھیے
* آرمینیا کی عرب فتح
* عرب بازنطینی جنگیں
* ساسانیوں کا زوال
* افغانستان کی اسلامی فتح
* ایران کی اسلامی فتح
* اسلامی فتوحات
* بر صغیر میں مسلمانوں کی فتح
* اسلامی فتح مصر
* اسلامی فتح شام
* خلفائے راشدین
* خلافت راشدہ

## حوالہ جات

زمرہ:661ء کی تحلیلات
زمرہ:ابتدائی مسلم فتوحات
زمرہ:خلافت راشدہ کی عسکری تاریخ
زمرہ:قرون وسطی کی فوجیں
زمرہ:ویکی ڈیٹا سے مختلف مختصر وضاحت
بامپوخہ

**بامپوخہ**  ضلع بونیر کا ایک  گاؤں ہے۔ جس کے چاروں طرف پہاڑ ہیں۔ اس کے جنوب میں نانسیر اور شمال میں جوڑ گاؤں ہے۔ بامپوخہ کا اہم بازار ”سخا کوہے “ ہے

## ماربل کے کارخانے
بامپوخہ سے بڑی مقدار میں ماربل برآمد کیے جاتے ہیں جو یہاں کے پہاڑوں سے نکالے جاتے ہے۔

## میلے
* بامپوخہ میں بہار کے موسم میں **موخہ** کا ٹورنامنٹ منعقد ہوتا ہے جس میں مختلف گاؤں کی ٹیمیں حصہ لیتی ہیں۔ 
* رمضان میں والی بال کا ٹورنامنٹ بھی منعقد ہوتا ہے۔ 
* بامپوخہ میں کرکٹ کے مقابلے بھی ہوتے ہیں۔ 

## آبادی
بامپوخہ کی آبادی تقریباً 12000-15000 ہے۔ 

## نگار خانہ

## حوالہ جات

## بیرونی روابط

زمرہ:ضلع بونیر کے آباد مقامات
کانٹوں کی کھیتی (ناول)

**کانٹوں کی کھیتی** (مالے زبان: Ranjau Sepanjang Jalan) میں شینان احمد کا ناول ہے۔ ناول کا ترجمہ دنیا کی کئی زبانوں میں ہو چکا ہے۔ ناول میں ملائشیا کے بدلتے ہوئے معاشرے کی کہانی پیش کی گئی ہے۔ ناول کسانوں کی زرعی سرگرمیوں جو مسلسل اور مایوس کن رویوں پر مشتمل ہیں، ان کا بیان کرتا ہے۔ شینان احمد نے 60ء کی دہائی کے ملائیشیا کے کاشتکار کی کہانی لکھی ہے جو اپنے اجداد کے طرز زندگی سے سرمو انحراف نہیں کرتا اور اس کا انحصار کلیتاً زمین سے منسلک ہے اور انہی روایتی طریقوں سے کام لیتا ہے جن پر اجداد کاربند تھے۔

## کہانی
یہ کہانی ایک روایت پسند کسان **لہوما** کی ہے، جو ایشیا سے بے خبر نہیں ہے، وہ بہرحال ایک تیزی سے ترقی کرتے ملک کا باسی ہے لیکن لہوما کے گاؤں تک آنے والے جدت کے اثرات نے اس کا معیار زندگی بلند نہیں کیا ہے۔ اس کے گاؤں میں ایک اسکول ہے، اسے غالباً خبر ہے کہ ہسپتال نام کی کوئی چیز ہوتی ہے۔ اس نے ٹریکٹر چلتے دیکھا ہے اور جانتا ہے کہ وہ کس تیزی اور سہولت سے کھیت کی مٹی پلٹتا ہے۔ بچے فارغ ہوں تو انھیں اسکول بھیجنا بہتر خیال کرتا ہے لیکن جونہی کھیتوں میں یا گھر پر ان کی ضرورت ہوتی ہے، وہاں سے ہٹا لیتا ہے، بیمار پڑنے پر اسے ہسپتال کا خیال نہیں آتا۔ ہسپتال غالباً دور ہے اور پھر کسی کے پاس اتنا وقت نہیں کہ اسے لے جائے۔ جہاں تک ٹریکٹر کا تعلق ہے تو وہ صرف گاؤں کے نمبردار کے پاس ہے اور اس کا کرایہ جو وہ وصول کرتا ہے پیشتر کسانوں کی استطاعت سے زیادہ ہے۔

## مزید دیکھیے
* ملائیشیا ملک پر مضمون

## حوالہ جات

## بیرونی روابط
* ناول کانٹوں کی کھیتی، ناشر کی ویب گاہ سے مفت اتاریں

زمرہ:1966ء کے ناول
زمرہ:مالے زبان کے ناول
حمزہ اکبر

**حمزہ اکبر** ( پیدائش 1993) ایک پاکستانی اسنوکر کھلاڑی ہے جس نے 31ویں ایشیائی اسنوکر چمپئین شپ کوالالمپور، ملائیشیا 2015ء جیتی۔

## زندگی
حمزہ کی پیدائش فیصل آباد پاکستان میں ہوئی، حمزہ د وبار پاکستان کے قومی چمپئین رہے ہیں۔ اپریل 2015 میں حمزہ نے پہلا بین الاقوامی اعزاز کوالالمپور، ملائیشیا میں **2015ء ایشیائی اسنوکر چمپئین شپ** میں پنکاج ایڈوانی بھارت کو فائنل میں 7–6 سے شکست دے کر حاصل کیا، پچھلے 16 سال میں حمزہ تیسرا پاکستانی کھلاڑی ہے جس نے یہ اعزاز حاصل کیا۔ اس اعزاز کے ساتھ اگلے دو سال کے اسنوکر سیزن 2015/2016 کھیلنے کا کارڈ حاصل کیا۔

## مزید دیکھیے
* محمد یوسف
* صالح محمد

## حوالہ جات

## بیرونی روابط
* Pakistani snooker champion hasn't been paid – بی بی سی کھیل

زمرہ:1993ء کی پیدائشیں
زمرہ:بقید حیات شخصیات
زمرہ:پاکستانی اسنوکر کھلاڑی
زمرہ:فیصل آباد کے کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:انفرادی کھیل
زمرہ:انٹا بازی
زمرہ:جنوبی ایشیا سے شروع ہونے والے کھیل
زمرہ:گیند والے کھیل
زمرہ:اسنوکر
چغتائی لیب

**چغتائی لیب** پاکستان کی تیسری بڑی طبی تشخیصی لیبارٹریز کا پرائیویٹ نیٹ ورک ہے، جسے آغا خان اور شوکت خانم کے بعد ترجیح دی جاتی ہے۔ ڈاکٹر اختر سہیل چغتائی نے اسے *لاہور لیب* کے نام سے 1983ء میں قائم کیا تھا۔ ان لیبوں کے قائم کرنے پس پردہ ایک اہم مقصد لاہور اور دیگر شہروں میں جدید اور قابل اعتماد طبی تشخیص کی سہولت فراہم کرنا تھا جس کی کہ ملک کے عوام کو طبی مسائل کے پیش نظر سخت بھی رہی ہے۔ بعد میں اس کا نام *چغتائی لاہور لیب* میں تبدیل کر دیا گیا اور 2015ء میں اس نام کو زبان زد عام بنانے کے لیے مختصر طور پر صرف *چغتائی لیب* کے نام سے جانا جانے لگا۔ لیب کی بنیاد اس تصور پر رکھی گئی کہ عوام کو جدید ٹیسٹنگ سہولیات کم قیمت اور آسان رسائی کے ساتھ فراہم کی جائیں، جیسا کہ اکثر غیر منافع بخش اداروں کا ہوتا ہے۔

چغتائی لیب نے پاکستان میں طبی تشخیصی خدمات کے معیار کو بہتر بنانے کے لیے جدید ٹیکنالوجی اور اعلٰی ترین لیبارٹری آلات متعارف کرائے ہیں۔ اس کی ٹیسٹنگ کی خدمات میں خون،قارورہ (پیشاب کا معاینہ)، بایو کیمیکل، ہارمونز اور جراثیمیاتی ٹیسٹ شامل ہیں۔ لیب نے ملک میں پہلی بار کچھ مخصوص تشخیصی ٹیسٹ کم قیمت پر عوام کے لیے متعارف کروائے، جس سے صحت کی خدمات میں شفافیت اور معیاری جانچ کا فروغ ہوا۔

## چغتائی فاؤنڈیشن نیٹ ورک
چغتائی لیبارٹریز کا ایک وسیع نیٹ ورک اور آن لائن سہولیات پاکستان کے متعدد بڑے شہروں میں موجود ہیں، جس میں لاہور، کراچی، اسلام آباد، فیصل آباد اور ملتان جیسے شہر شامل ہیں۔ اس کے علاوہ، چغتائی لیب نے مریضوں کے لیے آن لائن رپورٹنگ سسٹم بھی متعارف کروایا، جس سے مریض گھر بیٹھے اپنی رپورٹس دیکھ سکتے ہیں۔

چغتائی لیب کے زیرِ اہتمام سینٹرل پارک لاہور میں ایک **چغتائی پبلک لائبریری** بھی قائم کی گئی ہے، جس میں جدید مطالعاتی سہولیات اور تحقیقاتی مواد دستیاب ہیں۔ اس کے ذیلی مطالعاتی کمرے پاکستان کے دیگر بڑے شہروں میں بھی موجود ہیں تاکہ طلبہ اور محققین کو آسان رسائی حاصل ہو۔

فاؤنڈیشن صحت کے شعبے میں بھی سرگرم ہے اور مستحق بچوں، بزرگوں اور معمر افراد کے لیے طبی کیمپ اور فری میڈیکل کیمپ کا اہتمام کرتی ہے۔ ان کیمپوں میں بنیادی طبی خدمات، ویکسینیشن اور تشخیصی ٹیسٹ مفت فراہم کیے جاتے ہیں۔ چغتائی فاؤنڈیشن نے ملک میں مختلف شعبوں میں خیرات کے کاموں میں حصہ لیا ہے، جس میں تعلیم، صحت اور غربت کے خاتمے کے لیے پروجیکٹس شامل ہیں۔

چغتائی لیب کی خدمات نے پاکستان میں تشخیصی معیارات کو بلند کرنے کے ساتھ عوام میں صحت کے حوالے سے شعور پیدا کرنے میں اہم کردار ادا کیا ہے۔ لیب کی کوششوں کا مقصد صرف منافع نہیں بلکہ کمیونٹی کی خدمت اور صحت کی آسان رسائی ہے، جسے ادارے نے ہمیشہ اولین ترجیح دی ہے۔

## حوالہ جات

زمرہ:پاکستان میں 1983ء کی تاسیسات
زمرہ:پاکستان میں صحت اور طبی تنظیمیں
زمرہ:پاکستان میں طبی تعلیم
زمرہ:سریری امراضیات
زمرہ:تجربہ گاہیں
زمرہ:پاکستان میں تجربہ گاہیں
زمرہ:پاکستانی برانڈ
ضلع ٹونک

**ضلع ٹونک** بھارت کے صوبے راجستھان کا ایک ضلع ہے۔ ٹونک میں نوابوں کی حکومت رہی ہے، اس لیے اس ضلع کو "نوابوں کا شہر" کہا جاتا ہے۔ شہر ٹونک اپنی خوبصورتی اور مسلم نوابوں کے دور میں بنائی گئی عمارتوں کے لیے جانا جاتا ہے۔ ٹونک کی دفتری زبان ہندی ہے لیکِن ضلع کے مسلم آبادی کی مادری زبان اردو ہے ۔
## تاریخ
یہاں تک کہ اگر ضلعے بروشرز، مردم شماری کے دستاویزات اور تاریخ کی کُتُب میں اس شہر کی تاریخ کا کوئی مفصل بیان نہیں ہے، تب بھی یہ بات ناقابل تردید ہے کہ ٹونک جے پور سے پرانا ہے۔ ہنومان سنگھل نے اپنی کتاب ’ہسٹری آف ٹونک‘ میں اس جگہ کی تاریخ پر روشنی ڈالی ہے جسے ادب-فن-تلاقی نے شائع کیا ہے۔ رنتھمبور کے راستے پر گاؤں 'کاکوڈ' میں گرینائٹ کی بڑی صخرہ سے بنا ہوا ایک بڑا ہاتھی، جو 12ویں صدی کی تخلیق ہے، اس علاقے میں تہذیب کی پرانی بستی کا ثبوت ہے... آثار قدیمہ کے سروے کے ذریعے محفوظ اسی صخرہ (یک سنگی صخرہ) سے تراشی گئی، اس بڑے مجسمے کی تعمیر کی تاریخ اس حقیقی اونچائی والے ہاتھی کے دائیں کان میں کندہ ہے!

## حوالہ جات


زمرہ:بھارت کے اضلاع
زمرہ:راجستھان کے اضلاع
زمرہ:ہندوستان میں 1818ء کی تاسیسات
زمرہ:ویکی ڈیٹا سے مختلف مختصر وضاحت
حوران

**حوران**  سوریہ کا ایک سلسلہ کوہ جو Syria/Jordan میں واقع ہے۔

## مزید دیکھیے
* سوریہ
* فہرست سوریہ کے شہر

## حوالہ جات

زمرہ:اردن کے تغیرات ارض
زمرہ:تاریخ اردن
زمرہ:تاریخ سوریہ
زمرہ:جغرافیہ سوریہ
زمرہ:خطے
زمرہ:سوریہ کے تغیرات ارض
زمرہ:عبرانی بائبل کے مقامات
زمرہ:مقامات عہد نامہ جدید
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ہیرودیس
چغتائی پبلک لائبریری

**چغتائی پبلک لائبریری** (مئی 2017ء تک) سات ہزار سے دس ہزار کاغذی اور ڈیجیٹل کتابوں کی حامل، چغتائی فاؤنڈیشن کے زیرِ انتظام لاہور میں قائم شدہ ایک غیر منافع بخش تنظیم ہے۔ اس کے بانی ڈاکٹر اختر سہیل ہیں، جنھوں نے لائبریری کا قیام عوام میں علم کی ترویج، تحقیق کے فروغ اور تعلیم کے فروغ کے مقصد سے کیا۔

لائبریری میں عام ارکان افادۂ عام کے لیے دُنیا بھر سے اردو اور انگریزی زبان میں خالص علوم کی اعلیٰ معیاری کتب جمع، منظم اور محفوظ کی جاتی ہیں۔ اس کے علاوہ، متعدد ملکی اور غیر ملکی رسائل و جرائد بھی دستیاب ہیں، جو تحقیق اور علمی مطالعے کے لیے اہم ہیں۔ لائبریری میں آرٹ، ثقافت، سائنس، تعلیم، فقہ، طب، فلسفہ اور دیگر معاصر موضوعات پر کتابیں اور نادر رسالے بھی رکھے گئے ہیں۔ ارکان اپنی ضرورت کے مطابق کتب کا تقاضا کر سکتے ہیں، جو عموماً دو ہفتوں کے اندر مہیا کی جاتی ہیں۔

چغتائی پبلک لائبریری ایک عوامی لائبریری ہے، جس کا بنیادی مقصد نہ صرف طلبہ، محققین اور علما کے لیے کتب کی دستیابی کو یقینی بنانا ہے بلکہ زندگی کے ہر شعبے اور معاشرے کے ہر طبقے کے افراد کے لیے بھی اس کی رکنیت کھلی ہے۔ لائبریری علمی مباحث، تحقیقاتی سرگرمیوں اور علمی تربیت کے فروغ میں اہم کردار ادا کرتی ہے۔ یہاں بچوں، نوجوانوں اور بزرگوں کے لیے تعلیمی ورکشاپس، سیمینارز اور مطالعہ کے پروگرامز کا انعقاد کیا جاتا ہے، تاکہ تمام عمر کے افراد کو مطالعے کی عادت پیدا کرنے اور علمی مواد تک رسائی حاصل ہو۔

## تحقیقی مراکز
مرکزی لائبریری کے علاوہ، مختلف شہروں میں کئی ذیلی تحقیقی مراکز بھی قائم کیے گئے ہیں۔ یہ مراکز بنیادی طور پر طلبہ، محققین اور عوام کو آسان رسائی فراہم کرنے کے لیے ہیں۔ اراکین لائبریری کی ویب گاہ سے کسی بھی کتاب کے متعلق معلومات حاصل کر سکتے ہیں کہ وہ کون سے مرکز میں دستیاب ہے۔ اس کے علاوہ، لائبریری نے آن لائن ڈیجیٹل کیٹلاگ متعارف کروایا ہے تاکہ دور دراز علاقوں میں رہنے والے افراد بھی تحقیق اور مطالعے کے لیے وسائل تک رسائی حاصل کر سکیں۔

چغتائی پبلک لائبریری نہ صرف علمی ترقی بلکہ سماجی اور ثقافتی خدمات میں بھی سرگرم عمل ہے۔ لائبریری میں آرٹ اور ثقافت سے متعلق نمائشیں، علمی ورکشاپس اور تعلیمی سیمینارز کا انعقاد کیا جاتا ہے۔ اس کے علاوہ، لائبریری نے ملک میں تعلیم کی ترویج اور طلبہ کے لیے خصوصی تعلیمی پروگرامز کا بھی آغاز کیا ہے تاکہ تعلیم کے ساتھ ساتھ تحقیقی اور عملی علم بھی فراہم کیا جا سکے۔

چغتائی فاؤنڈیشن کے تحت یہ لائبریری مستحق طلبہ، محققین اور علمی اداروں کو سہولیات فراہم کرتی ہے تاکہ معاشرتی تعلیم، تحقیق اور مطالعہ کی رسائی میں اضافہ ہو۔ فاؤنڈیشن کا مقصد نہ صرف تعلیم اور علم کی ترسیل ہے بلکہ یہ معاشرے میں علمی شعور اور ثقافتی ترقی کو بھی فروغ دینے میں مددگار ہے۔

لائبریری کے قیام اور خدمات نے پاکستان میں علمی معیار کو بلند کرنے، تحقیق اور مطالعے کے فروغ اور عوام میں علم کے لیے دلچسپی پیدا کرنے میں نمایاں کردار ادا کیا ہے۔ یہ ادارہ ملک کی دیگر لائبریریز اور تحقیقی اداروں کے ساتھ مل کر علمی تعاون کو بھی فروغ دیتا ہے۔

## حوالہ جات

زمرہ:لاہور میں کتب خانے
کاوسیہ

تصغیر|ہند یونانی بادشاہ انٹلسیڈیاس اس ٹوپی کو پہنے ہوئے.
؎
**کاوسیہ** ()kausia قدیم مقدونیائی سلطنت میں مستعمل ایک قسم کی ٹوپی تھی۔

>
یہ ہیلنسٹک دور یا سکندر اعظم سے بھی قبل  روم کے غریب لوگ دھوپ سے بچنے کے لیے سر پر پہنتے تھے۔

اس ٹوپی کی شبیہ یا تصاویر ہند، یونانی، بحر روم کے قدیم دور کے سکوں میں ملتی ہیں۔ ایرانی جو یونانیوں کو *Yaunã Takabara* کہتے تھے یعنی "یونانی جن کی ٹوپی ڈھال کی مانند ہیں" اس سے مراد یہی ٹوپی لی جاتی ہے۔

پاکستان اور افغانستان میں معروف پکول ٹوپی کو اسی ٹوپی کی باقیات خیال کیا جاتا ہے۔اور امکان ہے گلگت بلتستان کی  khhoi بھی کاسیہ کی ایک شکل ہو۔
[تصغیر|بائیں|سکندر یونانی کاسیہ کو پہنے ہوئے شیر سے لڑ رہے ہیں۔ 4 ق م, [پلا عجائب گھر۔]]

## مزید دیکھیے
* قدیم یونانی لباس
* پیٹاسوس (Petasos)

## حوالہ جات

زمرہ:یونانی ملبوسات
زمرہ:ٹوپیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
دار المعمرین

[تصغیر|[ہوگلی ضلع|ہوگلی، بھارت میں واقع ایک دار الضعفا]]
**دار الضعفا** یا **دار المعمرین**  ان اقامت گاہوں کو کہتے ہیں جو ایسے سن رسیدہ افراد کے لیے تعمیر کیے جاتے ہیں جو اپنے خاندانوں کے ساتھ نہیں رہتے یا وہ بے آسرا اور بے یارو مدد گار ہوتے ہیں۔

## بھارت میں دار الضعفا

بھارت میں ایک ہزار سے بھی زیادہ دار الضعفا ہیں۔ ان میں سے زیادہ تر دار الضعفاؤں میں مفت ٹھہرنے کا بندوبست موجود ہے۔ کچھ مراکز ادائیگی پر مبنی خدمت کی قسم اور معیار کی بنیاد پر چلائے جاتے ہیں۔ طعام، رہائش اور طبی سہولتوں کے علاوہ بھارت کے زیادہ تر دار الضعفا میں قیام پزیر بوڑھے افراد کے لیے يوگا کی کلاسوں کا بھی انتظام کیا جاتا ہے۔ سن رسیدہ افراد کو ٹیلی فون اور مواصلات کے دیگر ذرائع بھی دیے جاتے ہیں تاکہ وہاں قیام پزیر لوگ اپنے عزیزوں سے رابطہ برقرار رکھ سکیں۔

### دن کی دیکھ بھال کے مراکز
کچھ مراکز بڑھاپے میں دن میں دیکھ بھال کرنے والے (ڈے کیئر سینٹر) بھی ہیں۔ ان مراکز میں معمر افراد کی صرف دن میں دیکھ بھال کی جاتی ہے۔

## پاکستان میں دار الضعفا

## مزید دیکھیے
* معمر افراد کا بین الاقوامی دن
* ودھواشرم

## حوالہ جات

زمرہ:اجتماعی گھر برائے سن رسیدہ افراد
زمرہ:اقسام مکانات
زمرہ:سبکدوشی
زمرہ:کامنز زمرہ جس کا ربط ویکی ڈیٹا پر ہے
زمرہ:حیات
زمرہ:سکونتی عمارتیں
زمرہ:ضعیفیات
زمرہ:تیمار داری
زمرہ:نگہداشت صحت
زمرہ:معمرین کی دیکھ ریکھ
زمرہ:معاشرہ
سلطانہ ڈاکو

سلطانہ ڈاکو یا سلطانا ڈاکو ہندوستان سے تعلق رکھنے والے ایک ڈاکو تھے۔ اسے 7 جولائی 1924 کو پھانسی کی سزا ہوئی۔سلطانا ڈاکو کے عقیدے کے متعلق کچھ نہیں کہا جا سکتا۔ کچھ لوگوں کے نزدیک وہ مسلمان تھا جبکہ چند مؤرخین نے اسے ہندو عقیدے کا پیرو کار بتایا ہے کیوں کہ وہ بھاتو قوم سے تعلق رکھتا تھا جو عقیدے کے لحاظ سے ہندو تھی۔
سلطانہ بجنور اور نجیب آباد میں ڈاکے ڈالتا تھا ، رابن ھڈ کی طرح مشہور تھا کہ ساھوکاروں اور سیٹھوں کو لوٹ کر اپنی لوٹ میں سے بڑا حصہ اسی علاقے کے غریبوں کو بانٹ دیتا تھا۔۔جب مقامی پولیس افسران اس کو پکڑنے میں ناکام ھوے تو برطانیہ سے ایک پولیس افسر ینگ کو بلوایا گیا۔۔ جو کافی تگ و دو کے بعد سلطانہ کے ایک معتمد منشی رزاق کو اپنے ساتھ ملانے میں کامیاب ھوے اور اسی کی مخبری پر سلطانہ پکڑا گیا۔ینگ اور سلطانہ میں اس کی گرفتاری کے زمانے میں پکی دوستی ھو گئی، حتیٰ کہ ینگ نے اس کی رحم کی درخواست بھی خود لکھی اور بہت کوشش کی کہ اس کی سزا ختم یا کم ھو جاے لیکن یہ ممکن نا ھو سکا۔جب سلطانہ کی پھانسی کو کچھ دن رھ گئے تو سلطانہ نے اپنے دوست ینگ سے کہا کہ اس کی موت کے بعد اس کے سات سالہ بیٹے کو اعلیٰ تعلیم دلاے گا۔ینگ نے اپنا وعدہ پورا کیا، سلطانہ کی پھانسی کے بعد اس کے سات سالہ بیٹے کو لندن بھجوا دیا ، جہان اسنے اعلیٰ تعلیم حاصل کی، واپس آکر وہ لڑکا پولیس سروس کے امتحان میں بیٹھا، کامیاب ھوا اور انڈیا میں پولس افسربنا، آئی جی کے عہدے سے ریٹائیر ہوا۔

## مزید دیکھیے
* سلطانہ ڈاکو (ضد ابہام)
* سلطانہ ڈاکو (فلم)
* سلطانہ ڈاکو (1975ء کی فلم)

## حوالہ جات

زمرہ:1924ء کی وفیات
حماد بن ابی حنیفہ

**حماد بن ابی حنیفہ نعمان (وفات: [[176ھ]]) بن ثابت کوفی حنفی** ، وہ ابو اسماعیل حماد بن ابی حنیفہ نعمان ہیں، انھوں نے اپنے والد سے فقہ کو سیکھا اور اپنے دور میں فتویٰ دینا شروع کیا اور وہ ابو یوسف ، محمد بن حسن، اور حسن بن زیاد کے طبقہ میں شمار کیے جاتے ہیں۔ آپ کی وفات ذوالقعدہ کے مہینے میں سنہ ایک 176ھ میں کوفہ میں ہوئی۔  
## ابتدائی تعلیم
ابتدائی تعلیم کے بعد امام حماد نے حدیث و فقہ کی تحصیل والد ماجد سے کی اور اس میں کمال مہارت پید اکی۔ جب امام اعظم نے اپنے اس لائق اور ہونہار لخت جگر کو علوم و فنون میں کامل پایا تو مسند افتاء پر متمکن ہو نے کی اجازت مرحمت فرمائی۔ آپ نے نہ صرف فتوی نویسی کے اہم فریضہ کو بڑی خوش اسلوبی سے سر انجام دیا بلکہ تدوین کتب فقہ میں بھی آپ نے نمایاں کردار ادا کیا اور امام ابو یوسف، امام محمد، امام زفر، امام حسن بن زیاد وغیرہ ارشد تلامذہ امام اعظم کے طبقہ میں شمار ہوئے۔

امام حماد نے اپنی عمر تعلیم و تعلم میں صرف فرمائی، آپ سے آپ کے بیٹے اسمعیل نے تفقہ کیا جن سے عمرو بن زر، مالک بن مغول، ابن ابی ذئب اور قاسم بن معین وغیرہ جلیل القدر فقہا و محدثین فیض یاب ہوئے۔ امام اسماعیل بن حماد بن امام اعظم پہلے بغداد بعدہ بصرہ اور پھر رقہ کے قاضی مقرر ہوئے۔ احکام قضا، وقائع و نوازل میں ماہر باہر اور عارف بصیر تھے۔ محمد بن عبد اللہ انصاری کہتے ہیں کہ عمر کے زمانے سے آج تک کوئی قاضی اسمعیل بن حماد سے اعلم نہیں ہوا۔ آپ بہ عہد خلیفہ مامون الرشید 212 ھ میں جوانی کے عالم میں فوت ہوئے، اسی فرزند ارجمند کے نام سے امام حماد نے ابو اسمعیل کنیت پائی۔ امام حماد قاسم بن معن کی وفات کے بعد کوفہ کے قاضی مقرر ہوئے۔

### جراح اور تعدیل
کتاب «الفوائد البهية في تراجم الحنفية» میں کہا گیا ہے: "وہ زیادہ تر متقی اور پرہیزگار تھے اور اس نے کوفہ پر قاسم بن معین کوفی کے بعد اس کی مسند پر بیٹھے، جو ابو حنیفہ کا شاگرد تھا۔" شمس الدین ذہبی نے اپنی کتاب «ذيل ديوان الضعفاء والمتروكين» میں کہا ہے: "حماد بن ابی حنیفہ: اپنے والد اور دوسرے لوگوں کی سند سے روایت کرتا تھا اور ابن عدی نے اسے ضعیف قرار دیا ہے اور ان کے پاس روایتںکا ایک نسخہ تھا۔"
## وفات
ماہ ذی القعدہ 176 ھ میں انتقال فرمایا۔ قطب دنیا 176 ھ آپ کی تاریخ وفات ہے، آپ نے عمر، اسماعیل ابو حبان و عثمان چار صاحبزادے چھوڑے جو علم و فضل میں یگانہ روز گار تھے۔ تصانیف میں مسند الامام الاعظم آپ کی یادگا ر ہے ۔
### تصنیف و تالیف :
امام حماد بن ابی حنیفہ ؒ نے حدیث و عقائد میں اپنے والد کی جلیل القدر تصانیف کو روایت کیا۔

#### 1- [[کتاب الآثار ، امام ابوحنیفہؒ - بروایت، امام حماد بن ابوحنیفہؒ|کتاب الآثار ابوحنیفہؒ - بروایت، حماد بن ابوحنیفہؒ]] (مسند حماد بن ابی حنیفہ عن ابیہ ) :
امام حماد بن ابی حنیفہؒ نے اپنے والد امام ابوحنیفہ ؒ سے اُن کی کتاب الآثار کو روایت کیا ۔ اس کا ذکر خوارزمیؒ ، ذہبیؒ ، ابن حجرؒ وغیرہ محدثین نے کیا ہے ۔

ممکن ہے اس کا مخطوطہ کہیں موجود ہو۔ بہرحال اس نسخہ کی بہت سی مرویات مسانید ابی حنیفہ میں موجود ہیں ۔ اور مسند حصکفی میں اس نسخہ سے 31 کے قریب

روایات نقل کی گئی ہیں ۔

**2- فقہ اکبر**

امام ابوحنیفہ ؒ کی عقائد میں مشہور تصنیف ہے ، جس کو امام حماد ؒ نے اُن سے روایت کیا ہے ۔

**3- كتاب الوصیہ الی حماد**

امام ابوحنیفہؒ نے اپنے بیٹے کو قرآن و حدیث کو روشنی میں کچھ نصیحتیں کیں ہیں ۔ یہ کتاب چھپ چکی ہے ۔
## حوالہ جات

زمرہ:176ھ کی وفیات
زمرہ:راویان حدیث
زمرہ:صفحات مع ویکی ڈیٹا حوالہ جات
زمرہ:کوفی شخصیات
زمرہ:تبع تابعی راویان حدیث
زمرہ:کوفہ میں وفات پانے والی شخصیات
زمرہ:احناف
زمرہ:حنفی فقہا
بھوپالوالہ

**بھوپالوالہ** (انگریزی:Bhopalwala)پاکستان کے صوبہ پنجاب کا شہر ہے جو ضلع سیالکوٹ میں واقع ہے۔
بھوپالوالہ کو ٹاؤن کمیٹی کا درجہ حاصل ہے، 2017ء کے مطابق اس کی آبادی 20155 ہے،

## حوالہ جات

زمرہ:سیالکوٹ
زمرہ:ضلع سیالکوٹ کے آباد مقامات
زمرہ:ضلع سیالکوٹ کے گاؤں
زمرہ:جغرافیہ پنجاب (پاکستان) کے نامکمل مضامین
زمرہ:ضلع سیالکوٹ کی یونین کونسلیں
اچھا دھاری ناگ

[تصغیر|[:en:Alberich|البیرش ایک دیوقامت سانپ میں بدل گیا۔]]

**اِچھا دھاری ناگ** (مذکر) یا **ناگن** (مؤنث) ایک ہندوستانی اساطیری لوک کہانیوں کی صورت بدلنے والی مخلوق ہے۔ ہندی میں نر کوبرا کو ”ناگ“ اور مادا کوبرا کو ”ناگن“ کہا جاتا ہے۔ یہ مخلوق اصل میں زہریلے کوبرا کی ایک نسل ہے جو زندگی کے سو سال مکمل ہوجانے کے بعد کسی بھی دوسری مخلوق کی صورت اختیار کرسکتی ہے۔ جو کوبرا مسلسل سو سال تک زندہ رہتے ہیں کہا جاتا ہے کہ ان کو روحانی طاقتیں مل جاتیں ہیں، یعنی وہ اپنی اکشا (مرضی) کے مطابق اپنا روپ بدل لیتے ہیں۔ ترجیح دی جاتی ہے کہ یہ مخلوق زیادہ تر اپنا وقت انسانی روپ دھار کر گزارتی ہے۔

اِکشا دھاری ناگ و ناگن کے پاس ایک قیمتی پتھر ہوتا ہے۔ جس کو ”ناگ منی“ (ہندی: **नाग मणि**) کہا جاتا ہے۔ جس کو ہیرے سے بھی زیادہ قیمتی تصور کیا جاتا ہے۔ قصہ کہانیوں کے مطابق جب کوئی ناگ منی کو چوری کرے یا کسی ناگ یا ناگن کو قتل کرے تو یہ مخلوق اس سے بدلا لیتی ہے اور قصوں کے مطابق ان سانپوں کو جوگی بآسانی بین یا پُونگی کی دُھن سے قابو کرتے ہیں۔

## مزید دیکھیے
* سانپ (علامت)

## حوالہ جات

زمرہ:افسانوی اژدہا
زمرہ:ہندوستانی لوک کہانیاں
زمرہ:تحویل صورت
زمرہ:تقابلی علم الاساطیر
زمرہ:شیومت
زمرہ:لوک کہانیاں
زمرہ:ویکی ڈیٹا سے مختلف مختصر وضاحت
2017ء میں وفیات

## جون
### 2
* شریف الدین پیرزادہ، 93 سال، پاکستانی قانون دان، وفاقی وزیر اور اٹارنی جنرل۔
* عامر ذکی، 49 سال، پاکستانی گٹارسٹ، گیت کار اور موسیقار۔
## مئی

### 23
* راجر مور، 89 سال، جیمز بونڈ جاسوسی فلموں کا مشہور انگریز اداکار، بوجۂ سرطان۔
### 18
* ریما لاگو، 58 سال، بھارتی اداکارہ (*[[ہم اپ کے ہیں کون۔.!]]*، *[[میں نے پیار کیا]]*، *[[کل ہو نہ ہو]]*)، دن کا دورہ۔

### 13
* شکریہ خانم، 84 سال، پہلی پاکستانی خاتون ہواباز، (پ۔ 1934ء)۔

### 6
* رئیس خان، 77سال، پاکستانی ستار نواز۔

### 3
* مشعل بن عبد العزیز آل سعود، 90 سال، سعودی شہزادہ، گورنر المکہ (1963–1971)۔

## اپریل
15 اپریل - باکمال نثر نگار، آواز دوست، سفرنصیب، لوحِ ایام اور حرفِ شوق جیسی شاہکار کتب کے خالق  مختار مسعود

### 22
* ایرن مورن، 56 سال، امریکی اداکارہ، گلٹیوں کا سرطارن۔

### 15
* ایما مورانو، 117 سال، اطالوی تین صدیاں دیکھنے والا، توثیق شدہ دنیا کی قدیم ترین زندہ شخص، انیسویں صدی میں پیدا ہونے والا آخری معلوم شخص، دل کی بیماری۔

### 3
* عظیم داؤد پوتہ، 83سال، پاکستانی فوجی افسر اور سیاست دان، کماندار زمبابوے کی فضائیہ (1983–1986)، گورنر سندھ (1999–2000)۔

### 1
* ایوگینی یوتوشینکو، 84, روسی شاعر (*[[Babi Yar in poetry|Babi Yar]]*)۔

## پچھلے مہینوں میں
* جنوری 2017ء کی وفیات
* فروری 2017ء کی وفیات
* مارچ 2017ء کی وفیات
* اپریل 2017ء کی وفیات

## مزید دیکھیے

* 2016ء
* 2015ء
* 2014ء
* 2013ء
* 2012ء
* 2011ء
* 2010ء
* 2009ء

* 2008ء
* 2007ء
* 2006ء
* 2005ء
* 2004ء
* 2003ء
* 2002ء
* 2001ء

* 2000ء
* 1999ء
* 1998ء
* 1997ء
* 1996ء
* 1995ء
* 1994ء
* 1993ء

* 1992ء
* 1991ء
* 1990ء
* 1989ء
* 1988ء
* 1987ء
* 1986ء
* 1985ء

## حوالہ جات

## بیرونی روابط
* ''The Guardian''، UK obituaries
* ''The Telegraph'' obituaries
* Obituaries, ''Chicago Tribune''
* Obituaries, ''Los Angeles Times''
* ''نیو یارک ٹائمز''، US obituaries
* ''واشنگٹن پوسٹ'' obituaries
* ''The Sydney Morning Herald''، Australian obituaries

زمرہ:2010ء کی دہائی کی وفیات
زمرہ:2017ء کی وفیات
زمرہ:وفیات کی فہرستیں بلحاظ سال